金汝砺，字启心，浙江嘉兴府平湖县人。明朝政治人物。同进士出身。万历二十六年（1598年），登戊戌科进士，授福建福安知县，有清誉，多所规画。升南工部主事，督钱厂，综核廉明，积馀钱千万计。管理节慎库，省浮额二十万。奉旨纪录，榷龙关税，正课外奇羡数千金，白大司空，贮公帑，佐缓急。管理屯田，裁板枋脚，价数千金，中贵人齮龁之，不为动。江南水潦，淮东亢旱，条上救荒事宜，着《荒政录》。出知北直真定府，抱病卒。汝砺天性纯孝，父毋有疾，药必亲尝，溺必躬掖。着有《昭性录》、《策学》。弟金汝谐，万历三十二年甲辰进士。